মুহাম্মাদ মুরসি
ব্রাদারহুডের এক দলত্যাগী জনপ্রিয় নেতার অংশগ্রহণ সত্ত্বেও মুহাম্মাদ মুরসি ২৩ মে, ২০১২ এর নির্বাচনে ২৫.৫ শতাংশ ভোট পান, যা ছিল সর্বোচ্চ। প্রথম পর্বের পর মুহাম্মাদ মুরসি এবং আহমেদ শফিক দ্বিতীয় পর্বের চূড়ান্ত ভোটাভুটির জন্য মনোনীত হন। দ্বিতীয় পর্বের নির্বাচনের আগে মুহাম্মাদ মুরসি মিশরের সর্বস্তরের মানুষের প্রতি আহমেদ শফিকের বিরুদ্ধে অবস্থান নেওয়ার আহবান জানান। মুরসির রাজনৈতিক দল আহমেদ শফিককে, যিনি সাবেক বিমান বাহিনী প্রধান যিনি হোসনি মুবারাকের অধীনের প্রধানমন্ত্রী হিসেবে দায়িত্ম পালন করেন, ক্ষমতাচ্যুত মুবারাকের রক্ষাকর্তা হিসেবে আখ্যায়িত করে প্রচার করে, শফিক নির্বাচিত হলে মিশরের ক্ষমতাচ্যুত স্বৈরশাসন নতুন জীবন পাবে।
সামরিক শাসন
মিশরে জরুরী অবস্থা ১৯৬৭ সাল থেকে ক্রমাগতভাবে জারী হয়েছে। ১৯৮১ সালে রাষ্ট্রপতি আনোয়ার আল সাদাক হত্যার পর জরুরী অবস্থা জারী হয়। তিন বছর পর পর সংসদ জরুরী অবস্থা পূন জারী করে আসে। দাহাব বোমাবর্ষণ এর পর দুই বছর পরেই জরুরী অবস্থার পূন জারী করা হয়, সন্ত্রাসবিরোধী কঠোর অবস্থান নেওয়ার জন্যে।